**УРУҒЛИК ЧИГИТ ТЎДАЛАРИНИ СЕРТИФИКАТЛАШТИРИШ   
ХИЗМАТЛАРИ ЮЗАСИДАН ШАРТНОМА**

**\_\_\_\_\_/У-сон**

**“\_\_\_\_” \_\_\_\_\_\_\_\_\_\_\_\_\_ 2020 йил Тошкент шаҳри**

\_\_\_\_\_\_\_\_\_\_\_\_\_\_\_вилояти “\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_” \_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_ (кейинги ўринларда “Буюртмачи”) бир тарафдан ва Ўзбекистон Республикаси Вазирлар Маҳкамаси ҳузуридаги Агросаноат мажмуи устидан назорат қилиш инспекцияси қошидаги “Агросаноат мажмуида хизматлар кўрсатиш маркази” Давлат унитар корхонаси (кейинги ўринларда “Бажарувчи”) номидан Низом асосида фаолият юритувчи директор ўринбосари Ж.Д.Каримов иккинчи тарафдан, қуйидаги мазмундаги шартномани туздилар.

**1. ШАРТНОМА ПРЕДМЕТИ**

**1.1.**Ушбу шартнома Бажарувчи Буюртмачининг буюртманомаларига биноан уруғлик чигит тўдаларини (кейинги ўринларда - Маҳсулот) сифатини аниқлаш бўйича синовларни ўтказиш, уларни амалдаги меъёрий ҳужжатлар талабларига мувофиқлигини таҳлил қилиш, синовлар натижаларига кўра, маҳсулот тўдаси учун мувофиқлик сертификати (номувофиқлик бўйича таҳлил натижаси) расмийлаштириш мажбуриятини олади, Буюртмачи эса, маҳсулотни сертификатлаштириш хизматлари учун Бажарувчи томонидан тасдиқланган нархлар (калькуляция) асосида ҳақ тўлаш мажбуриятини олади.

**1.2.**Шартномада қўлланиладиган атамалар маъноси:

**Мувофиқлик сертификати** – сертификатланган уруғликнинг белгиланган талабларга мувофиқлигини тасдиқлаш учун сертификатлаштириш тизими коидаларига биноан берилган ҳужжат.

**Сертификатлаштириш** – уруғликнинг норматив ҳужжатлар талабларига мувофиқлигини тасдиқлашга оид фаолият.

**Тўда** - бир турдаги (муайян экин, нав, репродукция, тоифа, генетик (нав) тозаликдаги, муайян йил ҳосилидан олинган, келиб чиқиши бир хил бўлган), битта ҳужжат билан тасдиқланган махсус жамланган уруғликнинг бир хил миқдори.

**Хизматлар –** Бажарувчининг фаолият тури бўлиб, асосан қуйидагиларни қамраб олади:

– уруғлик чигит тайёрловчилар ва уларнинг уруғлик чигит тайёрлаш цехларида тозаланган, туксизлантирилган, сараланган, тукли ёки туксиз холда дориланган, қадоқланган ва сақлашга қўйилган маҳсулотларни сертификатлаш учун Буюртмачи томонидан берилган ариза ва унга илова қилинган ҳужжатларни таҳлил қилиш;

– Буюртмачи омборида сақланаётган тайёр маҳсулотларни идентификация қилиш   
ва бу ҳақда далолатнома тузиш;

– синов ўтказиш учун намуналар танлаб олиш ва бу ҳақда далолатнома тузиш;

– намуналарни синовдан ўтказиш;

– маҳсулотнинг сифати бўйича мувофиқлик сертификатини (номувофиқлик бўйича таҳлил натижасини) расмийлаштириш;

– давлат реестрига киритилмаган янги навларни ва апробация далолатномалари мавжуд бўлмаган маҳсулотларнинг сифати бўйича таҳлил натижаси расмийлаштириш.

**2. ТАРАФЛАРНИНГ ҲУҚУҚ ВА МАЖБУРИЯТЛАРИ**

**2.1. Буюртмачининг ҳуқуқлари:**

а) шартномада белгиланган тартибда ва керакли ҳажмда Бажарувчидан мажбуриятларини бажарилишини талаб қилиш;

б) шартнома бўйича хизматлар кўрсатиш бошланмасдан туриб, ёзма мурожаатга асосан олдиндан кўчириб берилган аванс суммасини қайтариб олиш ҳуқуқига эга.

**2.2. Буюртмачининг мажбуриятлари:**

а) Буюртмачи Бажарувчи ходимлари вакиллиги учун доимий иш жойи ажратиб, зарур шарт-шароитлар яратиб бериш;

б) сертификатланиши лозим бўлган маҳсулотларнинг вазни ва қадоқланган сони бўйича маълумотлар тақдим қилиш;

в) сертификатлаштирилмаган маҳсулот тўдасини реализация қилинмаслигини таъминлаш, назорат қилиш;

г) намуналарни синовдан ўтказиш учун Марказнинг аккредитацияланган синов лабораториясига етказиб бериш;

д) мазкур шартномада белгиланган тартибда хизматлар ҳақини тўлаш.

**2.3. Бажарувчининг ҳуқуқлари:**

- шартномада белгиланган тартибда ва керакли ҳажмда Буюртмачидан мажбуриятларини бажарилишини талаб қилиш;

**2.4. Бажарувчининг мажбуриятлари:**

а) O`z DSt 663:2017 “Уруғлик чигит. Техникавий шартлар”га мувофиқ сертификатлаш;

б) сертификатлаш ишларини сертификатлаштириш тартибига асосан амалга ошириш;

в) маҳсулотдан танлаб олинган намуналарни синовдан ўтказиб бўлганидан сўнг   
5 иш куни муддатда Буюртмачига қуйидаги ҳужжатларни тақдим қилиш:

- мувофиқлик сертификати ёки номувофиқлик бўйича таҳлил натижасининг асли;

- мувофиқлик сертификатига иловаларнинг асли.

г) сертификатлаштириш натижалари бўйича Буюртмачи томонидан билдирилган талабномаларни кўриб чиқиб, уни ҳал қилиш чораларини кўриши.

**3. ХИЗМАТЛАР НАРХИ ВА ҲИСОБ-КИТОБЛАР ТАРТИБИ**

**3.1.**Маҳсулотларни сертификатлаштириш хизматлар нархи Бажарувчи томонидан тасдиқланган нархлар (калькуляция) асосида белгиланади.

**3.2.**Буюртмачи маҳсулотни сертификатлаштириш хизматлари учун тўловни мувофиқлик сертификатини (номувофиқлик бўйича таҳлил натижасининг) бериш факти бўйича Бажарувчи билан икки томонлама шартномалар асосида, бажарилган ишлар далолатномалари ва Бажарувчи томонидан берилган ҳисобварақ-фактура асосида амалга оширади.

**3.3.**Буюртмачи ишлаб чиқариш ҳажмига асосан Бажарувчига 100% миқдорда олдиндан аванс тўловини амалга оширади.

**3.4.**Буюртмачига ушбу шартноманинг 2.4.(в)-бандида кўрсатилган ҳужжатлар тўплами тақдим этилганидан 5 иш кун ўтганидан сўнг, Бажарувчи бажарилган ишлар далолатномаси ва ҳисобварақ-фактурани тақдим этади.

**4. ХИЗМАТЛАР КЎРСАТИШ ВА АМАЛГА ОШИРИЛГАН ИШЛАРНИ**

**ТОПШИРИШ ВА ҚАБУЛ ҚИЛИШ ТАРТИБИ**

**4.1.**Бажарувчи шартномада кўрсатилган хизматларнинг сифати ва амалдаги меъёрий ҳужжатларга асосланган ҳолда маҳсулотни сертификатлаш хизматларини амалга оширади.

Мувофиқлик сертификатининг амал қилиш муддати тугагач тамом бўлади.

**4.2.**Буюртмачи ва Бажарувчи ўртасида бажарилган ишлар далолатномаси ва ҳисобварақ-фактура расмийлаштирилган вақтдан бошлаб, хизмат кўрсатилган ҳисобланади.

**4.3.**Бажарувчи шартномада кўрсатилган хизматларни меъёрий - ҳуқуқий ҳужжатларда белгиланган кунларда бажарилишини амалга оширади.

**5. ТАРАФЛАРНИНГ ЖАВОБГАРЛИГИ**

**5.1.**Кўрсатилган хизматлар ҳақини ўз вақтида тўламаганлик учун Буюртмачи Бажарувчига ўтказиб юборилган ҳар бир кун учун кечиктирилган тўлов суммасининг   
0,04 фоизи миқдорида, аммо кечиктирилган тўлов суммасининг 50 фоизидан ортиқ бўлмаган миқдорида пеня тўлайди.

**5.2.**Бажарувчи хизматларни ўз вақтида ёки тўлиқ амалга оширмаганлик учун ўтказиб юборилган ҳар кунига мажбурият бажарилмаган қисмининг 0,04 фоизи миқдорида, аммо бажарилмаган мажбуриятнинг 50 фоизидан ортиқ бўлмаган миқдорида пеня тўлайди.

**5.3.**Ушбу шартномада назарда тутилмаган жавобгарлик ва бошқа масалалар Ўзбекистон Республикасининг амалдаги қонун ҳужжатлари билан тартибга солинади.

**6. НИЗОЛАРНИ ҲАЛ ҚИЛИШ ТАРТИБИ**

**6.1.**Мазкур шартнома бўйича келишмовчиликлар ва низоли масалалар келиб чиққан тақдирда, тарафлар, қоидага кўра, мустақил равишда судгача ҳал этиш чораларини кўрадилар ва низони судгача ҳал қилиш (талабнома юбориш) тартибига риоя этиш мажбурий ҳисобланади.

**6.2.**Тарафлар низони судгача ҳал қилиш (талабнома юбориш) тартибига амал қилиб, ўзаро келишувга эришмаган тақдирда, келишмовчилик ва низолар Буюртмачи жойлашган туманлараро иқтисодий судида ҳал қилинади.

**7. БОШҚА ШАРТЛАР**

**7.1.** Мазкур шартнома 2 (икки) нусхада тузилиб, тарафлар томонидан имзоланган вақтдан бошлаб кучга киради ва 31.12.2020 йилга қадар амал қилади.

**7.2.**Агар тарафлар биронтаси шартнома муддати тугашидан олдин шартномани ўзгартириш ёки бекор қилиш масаласида иккинчи тарафга мурожаат қилмаса шартнома кейинги календарь йил учун узайтирилган ҳисобланади.

**7.3.**Тарафлар лозим даражада бажаришга енгиб бўлмайдиган куч, яъни фавқулодда ва муайян шароитларда олдини олиб бўлмайдиган вазиятлар (форс-мажор)нинг умумий қоидаларини тан оладилар.

**7.4.**Шартномага тарафларнинг келишуви билан қўшимча ва ўзгартиришлар киритилиши мумкин. Шартномага ҳар қандай ўзгартириш ва қўшимчалар ёзма равишда расмийлаштирилиб, тарафлар томонидан имзолангандан сўнг кучга киради.

**7.5.** Мазкур шартнома билан тартибга солинмаган масалалар Ўзбекистон Республикасининг Фуқаролик кодекси ва амалдаги бошқа норматив-ҳуқуқий ҳужжатлар билан тартибга солинади.

**8. ТАРАФЛАРНИНГ МАНЗИЛЛАРИ ВА БАНК РЕКВИЗИТЛАРИ**

|  |  |
| --- | --- |
| **БУЮРТМАЧИ**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **Раҳбар \_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_**  **М.Ў.** | **БАЖАРУВЧИ**  Ўзбекистон Республикаси Вазирлар Маҳкамаси ҳузуридаги Агросаноат мажмуи устидан назорат  қилиш инспекцияси қошидаги **“Агросаноат мажмуида хизматлар кўрсатиш маркази” ДУК**  Юридик манзили: Тошкент шаҳри, Шайхонтоҳур тумани, М-14, 27 уй.  АТИБ Ипотека банкининг Меҳнат филиали.  ҳ/р: 20210000600904085001, МФО: 00423,  СТИР: 305604153, ОКЭД: 71200  **Директор  ўринбосари \_\_\_\_\_\_\_\_\_\_\_\_ Ж.Д.Каримов**  **М.Ў.** |

Юрист \_\_\_\_\_\_\_\_\_\_\_\_\_\_\_\_\_\_